12. sept. 2019 – Vahel ma kirjutan ka…
Päev: 12. sept. 2019
12. sept. 2019 by castorbakar
Luca D’Andrea “Kurja loomus”
Luca D’Andrea “Kurja loomus” (380lk. Varrak)
Tõlkinud: Cathy Laanela
Üle hulga aja selline PÕNEVIK, et kogu mu mõte töötas nii päeval kui öösel selle raamatuga. Öösiti olid mu uneneägudes Krampused ja mereskorpionid, päeval harutasin lahti pundart, millesse peategelane Salinger sattus …
Tõeliselt haarav ja väga hästi kirjutatud lugu sellest, kuidas Jeremiah Salinger kolib koos oma naise ja 5-aastase tütre Claraga naise kodukohta, Alto Adige külla. Nagu ikka väikestes kohtades, nii on siingi väga kokkukasvanud kogukond ja palju saladusi, millest sissetungijatele rääkida ei taheta. Aga selles külas on saladuseks Bletterbachi veresaun. Kohutav, õõvastav, 30 aastat tagasi mägedes toimunud veretöö, mis tundub filmitegijast Salingerile nii paeluv, et oma pere ja külaelanike tungivatest hoiatustest hoolimata hakkab ta seda uurima.
Ja see ei ole hea mõte.
Raamat näitab, mida võib inimesega teha mägi, mille võimu ei austata. Mis juhtub külaelanike vaikimise vastu läinud võõraga. Mis saab sellest, kes hirmu enda sisse laseb ja enam väljapääsu ei leia. Kuidas lumevalgus võib hulluks ajada.
Milline on Koletis.
Lugesin kevadel Michelle Paveri raamatut “Thin Air” ja mägede ning Koletiste teema mägedes tundus väga müstiline, huvitav ja haarav. Nüüd, selle raamatuga, süvenes see huvi veelgi. Mõlemas raamatus teeb inimene mägedes tegusid, mida mäed ei salli ja mis mõistuse segamini löövad.
Tekib tunne, et keegi jälgib sind, et ümberpöörates vilksatab silmanurgast mõni vari, et öösel seisab keegi su voodi kõrval, et kuklas on tunda jäist hingeõhku. Nii hästi on loodud kõhekülm meeleolu ja vürtsitatud seda mägikülade traditsioonidega. “Kurja loomuses” olid selleks traditsiooniks Krampused ja Krampusemeister. Need on jubedad, maskide ning sarvedega ja loomanahkadesse riietunud noored, kes tulevad Püha Nikolause päeval tänavatele ning otsivad halbu lapsi, keda oma mägedes asuvatesse koobastesse viia. Peab ütlema, et selle raamatu Krampuste peatükk oli üks hirmus lugemine, sest siin kadus ühel hetkel traditsioon ja kuri pääses valla.
“Kurja loomus” jääb tükiks ajaks meelde. Hirmus, õudne, aga väga hästi kirjutatud. Sellised raamatud tõstavad põnevike lati väga kõrgele. Ja mitte lihtsalt põnevike, sest siin oli peale põnevuse veel ka krimi, õudust ning müstikat.
Varuge lugemiseks aega, sest seda raamatut on raske käest ära panna.
Ma tänan kirjastust Varrak selle üllatuslikult saabunud eelkoopia eest! Sellise raamatuga oli õnn kohtuda!
*Kaeva seitsmesaja hingega küla pealispinna ja sa leiad sealt ussipesa.
*Kui naeran, mängis saatanaga, kui ei naera, olen saatan. Saatan võidab alati.
*Kui esiisade kombed hääbuvad, siis ei kao koos nendega mitte ainult mõni kentsakas kostüüm või vanasõna, vaid sureb kogu rahva hing.
Posted in Raamatud, Uncategorized	| Sildistatud Õudukas, Itaalia kirjandus, Krimka, Kurja loomus, Luca D`Andrea, lug, Põnevik, Raamatud, Varrak | Lisa kommentaar
Sisukord Vali kuu oktoober 2019 (1) september 2019 (4) august 2019 (2) juuli 2019 (3) juuni 2019 (1) mai 2019 (7) aprill 2019 (7) märts 2019 (5) veebruar 2019 (11) jaanuar 2019 (10) detsember 2018 (8) november 2018 (8) oktoober 2018 (4) september 2018 (5) august 2018 (12) juuli 2018 (8) juuni 2018 (7) mai 2018 (7) aprill 2018 (2) märts 2018 (4) veebruar 2018 (9) jaanuar 2018 (11) detsember 2017 (1) november 2017 (1) oktoober 2017 (5) september 2017 (2) august 2017 (3) juuli 2017 (4) juuni 2017 (10) mai 2017 (12) aprill 2017 (10) märts 2017 (12) veebruar 2017 (12) jaanuar 2017 (14) detsember 2016 (7) november 2016 (4) oktoober 2016 (15) september 2016 (5) august 2016 (11) juuli 2016 (6) juuni 2016 (7) mai 2016 (7) aprill 2016 (11) märts 2016 (10) veebruar 2016 (15) jaanuar 2016 (8) detsember 2015 (3) august 2015 (1) juuli 2015 (6) mai 2015 (1) aprill 2015 (1) märts 2015 (11) veebruar 2015 (3) jaanuar 2015 (3) märts 2014 (1) jaanuar 2014 (6) september 2013 (1) august 2013 (7) juuli 2013 (1) veebruar 2013 (2) september 2012 (1) august 2012 (4) juuli 2012 (1) juuni 2012 (10) mai 2012 (1) aprill 2012 (2) märts 2012 (3) veebruar 2012 (4) jaanuar 2012 (4) detsember 2011 (9) november 2011 (5) oktoober 2011 (5) september 2011 (3) august 2011 (6) juuli 2011 (15) juuni 2011 (14) mai 2011 (8) aprill 2011 (7) märts 2011 (5) veebruar 2011 (5) jaanuar 2011 (9) detsember 2010 (3) november 2010 (9) oktoober 2010 (2) september 2010 (5) august 2010 (14) juuli 2010 (12) juuni 2010 (15) mai 2010 (4) aprill 2010 (6) märts 2010 (5)
146 827
Ann Cleeves Arktika Austraalia kirjandus Austria kirjandus Ayn Rand Barbara Erskine Blake Crouch Charles Dickens Debbie Macomber Donna Tartt Eesti kirjandus Eesti Raamat Eesti Riiklik kirjastus Ersen Fantaasia Fred Jüssi Fredrik Backman Hans Rosenfeldt Harry Potter Haruki Murakami Helios Hiina Hispaania kirjandus Hollandi kirjandus Huma Huumor Indrek Koff Ingela Korsell Inglise kirjandus Ingliskeelsed raamatud Island Islandi kirjandus Itaalia kirjandus J.K.Rowling Jaapan Jaapani kirjandus Jõulud Kanada kirjandus Kate Riordan Kazuo Ishiguro Kersti Kivirüüt Kindle Kobo Abe Krimka Kristina Ohlsson Kultuurileht Kunst Lasteraamat Lasteraamatud Lian Hearn Loomalood Loomingu Raamatukogu Lugemine Lugemise väljakutse lumi Malaisia kirjandus Michael Bray Michael Hjorth Michel Faber Muidujutt Muinasjutud Naomi Novik Noortekas Norra kirjandus PAX Pegasus Petrone Print Philip Pullman Pilgrim Postcrossing Prantsuse kirjandus Pärnu Põhjamaade romaan Põnevik Raamatud Reeli Reinaus Reisijutt Robert Louis Stevenson Rootsi kirjandus Ruth Ware Saksa kirjandus Sinisukk Soome kirjandus Stephen King Stockholm Surm Taani kirjandus Tallinna Ülikooli kirjastus talv Tänapäev Tõlkes leitud Ulme USA kirjandus Varrak Vene kirjandus Yrsa Sigurðardóttir Åsa Larsson Õudukas Šoti kirjandus